الإدعاء
- بوست منتشر بشكل كبير جدًا بيقول: "الموضوع طلع بجد الفلوس اشترت ابوكي وعيلتك.. البنت اللى محمود البنا دافع عنها ومات راحت شهدت أنها خطيبة راجح ومحمود البنا هو آللي دايقها راح راجح قتلو"، في إشارة إلى جريمة قتل الشاب محمود البنا على إيد 3 شباب آخرين بسبب تعرضهم لبنت صديقته، في مركز تلا بالمنوفية.
– الكلام ده غير صحيح. والدة البنت اللي الشاب محمود البنا قُتل دفاعًا عنها، أكدت إن الكلام ده غير صحيح وكاذب تمامًا، وكمان والد القتيل محمود البنا نفسه نفى الكلام ده.✅✅
– والدة الفتاة ظهرت في مقطع فيديو حكت القصة كاملة، ونفت إن بنتها شهدت لصالح القاتل محمد راجح أوقالت إنها خطيبته. السيدة قالت “أنا بنتي لو هضيع عمرها كله إنها تقف مع محمود هتقف معاه”.
– كمان والد القتيل محمود نفى، خلال مداخلة هاتفية لبرنامج “الحكاية”، صحة الكلام ده أو صحة تقديم أسرة القاتل عرض بدفع أموال مقابل إن القضية تتقفل وقال إنها كلها إشاعات.